Diari Oficial de la Generalitat Valenciana


Sumari del DOGV 8030, del 02-05-2017 (2017/3102)

Notificació de la sentència dictada en el judici verbal número 1030/2016.
-------------------------------------------------------------------------

### Dades del document

Número de DOGV
:   8030

Data del DOGV
:   02-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3102


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 1030/2016. [2017/3102]  
Míriam Muñoz Peiró, lletrada de l'Administració de justícia del Jutjat de Primera Instància número 21 de València, mitjançant aquest edicte faig saber que en aquest jutjat se segueix judici verbal (250.2) amb el número 001030/2016, a instàncies d'Empresa Mixta Aigües de l'Horta, SA, representada pel procurador Juan Francisco Fernández Reina i assistit pel lletrat Juan Antonio Ferrero Luján, contra Bankia Habitat, SL, i Christian-Omar Ñato Niacato, sobre resolució de contracte i reclamació d'una quantitat, en què la magistrada jutgessa María Cristina López de Haro Martín ha disposat el dia de hui notificar la sentència dictada en aquestes actuacions al demandat que es troba en rebel·lia, Christian-Omar Ñato Niacato, que té la dispositiva que, literalment, és com segueix:  
  
«Dispositiva  
Estime íntegrament la demanda formulada pel procurador el senyor Fernández Reina, que actua en nom i representació d'Empresa Mixta Aigües de l'Horta, SA, contra Christian-Omar Ñato Niacato, en situació de rebel·lia processal, i contra Bankia Habitat, SL, representada per la procuradora la senyora Hernández Barón, i realitze els pronunciaments següents:  
1. Declare resolt el contracte de subministrament d'aigua, conclòs entre l'actora i el demandat per a consum a l'habitatge situat al carrer de Sant Josep, número 1, porta 16, de Xirivella.  
2. Establisc l'obligació dels demandats de facilitar l'entrada al domicili situat al carrer de Sant Josep, número 1, porta 16, de Xirivella, on es presta el subministrament d'aigua, i de permetre que es desmunte el comptador d'aigua i clausurar la instal·lació; i, en cas contrari, si els demandats continuen oposant-se, que es lliure un manament d'entrada perquè, el dia i a l'hora que a aquest efecte s'assenyalen, s'hi constituïsca la comissió judicial, assistida de la part actora a fi que personal tècnic de la companyia prive de subministrament mitjançant el desmuntatge del comptador.  
3. Així mateix, condemne Christian-Omar Ñato Niacato a satisfer a l'actora la quantitat de mil set-cents setanta-quatre euros amb setanta-huit cèntims (1.774,78 €), més la suma resultant de la facturació compresa entre l'última lectura facturada de data 8 d'abril de 2016 i la que es realitze en el moment de la desconnexió del comptador, al preu de la tarifa vigent, més l'interés legal produït des de la interpel·lació judicial (02.06.2016) per a la quantitat reclamada de 1.774,78 euros i fins a fer-ne el pagament complet, incrementat de la forma prevista en l'article 576 de la Llei d'enjudiciament civil.  
Condemne Christian-Omar Ñato Niacato a pagar les costes causades. I pel que fa a l'entitat codemandada, Bankia Habitat, SL, no és procedent la condemna a costes.  
Notifiqueu aquesta resolució a les parts en la forma assenyalada legalment i feu-los saber que, en contra, s'hi pot interposar un recurs d??apel·lació que resoldrà l??Audiència Provincial de València, el qual s'interposarà davant d'aquest jutjat dins del termini dels 20 dies següents al que es notifique, seguint els tràmits establits en els articles 458 i següents de la Llei d'enjudiciament civil vigent. Així mateix, per a admetre la interposició de l'apel·lació serà necessària la consignació del dipòsit de 50 euros en el compte del jutjat número 4553 (DA 15.4 LO 1/2009).  
Porteu-ne l'original al llibre de sentències i expediu-ne un testimoniatge per a incorporar-lo a les actuacions.  
Aquesta és la meua sentència, que pronuncie, mane i firme, M.ª Cristina López de Haro Martín, magistrada jutgessa del Jutjat de Primera Instància número 21 de València.»  
I perquè valga d'edicte de notificació de la sentència al codemandat, Christian-Omar Ñato Niacato, en parador ignorat, el qual es fixarà al tauler d'anuncis d'aquest jutjat i es publicarà en el Diari Oficial de la Generalitat Valenciana, estenc aquest edicte.  
  
València, 8 de març de 2017.- La lletrada de l'Administració de justícia: Míriam Muñoz Peiró.